### Какви са предните стъкла според функциите им?



* Безцветно - най-разпространено. Подсигурява добра видимост и не изкривява външните обекти.
* **Тонирано стъкло** - най-популярни са тези със заводските пет процентни тонировки в светло синьо, зелено или бронзово. По желание тонировката се извършва градиентно от прозрачно до плътно покритие.
* Атермално предно стъкло - изолира салона от влиянието на външната температура и не допуска прегряване или охлаждане. Тези стъкла са способни да разсейват и отразяват до 70 - 75% от топлината, което се дължи на специално покритие от поливинилбутирален филм със сребро. Наричат този вид стъкла "хамелеон", поради лилавия си оттенък. С атермални предни стъкла се оборудват немски и френски автомобили от високия клас.
* **Челно стъкло** със слънцезащитен филтър - това е тъмна лента в горната част на предното стъкло.
* Шумозащитно или акустично предно стъкло - защитава салона от шума на околната среда, двигателя и ходовата част. Между такива стъкла се поставя полимерен шумопоглъщащ филм.
* Предно стъкло с подгряване - може на чистачките или на цялото стъкло. При тези стъкла има слой с вградени **нагреватели за предно стъкло**. Това предотвартява заледяване на стъклото.
* Със сензори за дъжд или светлина. Компютърът на автомобила получава от тези датчици информация за валежи или осветеност и настройва автоматично системата на 
[чистачките](/chistachki_tb274/ "чистачки") и [фаровете](/farove_tb18/ "фарове").
* Предно стъкло с вградени камери - улесняват управлението на автомобила като подават информация на компютъра.
* С вградени антени, които подобряват комуникацията, радиото, навигацията и други устройства, използващи електромагнитни вълни.
* Със защита от ултравиолетова и инфрачервена светлина. UV защитата предпазва очите на водача от облъчване, а защитата от инфрачервена светлина осигурява една комфортна температура в салона, като не позволява прегряване при горещи температури навън. Способността да отразява и разсейва около 40 до 45% от топлинната енергия се дължи на впръскване на специален вид метално покритие.
* Предно стъкло с дисплей - много данни за автомобила се предават директно върху стъклото като скорост, GPS координати и други.
* Самопочистващо се предно стъкло, при което отразените от специално фолио UV лъчи премахват праха от стъклото.
* Предно стъкло с хидрофобно покритие. Това стъкло има водоотблъскваща функция и подобрява видимостта с 34% при дъжд.


